text: 
   -  De begynder at sove med ryggen til hinanden og kan ikke tale om
   det. De holder op med at kysse og kærtegne for ikke at sætte 
  forventninger, der ikke kan indfris, i gang hos den anden. Det bliver 
  en lettelse for dem helt at droppe det seksuelle samliv.
  
  
  IKKE ET ORD OM AIDS
  
  Bogen kommer vidt omkring  -  fra de seksuelle fantasier over 
  barnløshed til mandesygdomme. Det psykologiske aspekt bliver berørt i 
  alle kapitler.
  
  Et emne har forfatterne dog besluttet at udelukke  -  AIDS:  -  Vi 
  er trætte af, at dødsangst og seksualitet skal hænge så tæt sammen. 
  Det er en sygdom, der skal tages alvorligt, men, som vi har skrevet 
  i forordet, så må man søge specialviden om AIDS andre steder, der 
  findes masser af materiale om sygdommen.
  
  Thomas Gerstenberg og Beth Lilja Pedersen har været enige om det 
  meste af indholdet i bogen. En enighed, som ikke altid er til stede 
  mellem de fysisk orienterede speciallæger og sexologerne.
  
  
  
  